मौरावां थाना क्षेत्र के लोहली गांव निवासी मुंशीलाल (35) पुत्र बाबूलाल ने हाल ही में अपने खेत में बोरिंग कराई थी। रविवार सुबह करीब पांच बजे वह खेत की सिंचाई के लिए पंपिंग सेट स्टार्ट करने लगा। इसी दौरान मुंशीलाल पैर फिसलने से करीब बीस फिट गहरे गड़्ढे में गिर गया। सिर में गहरी चोट आने से उसकी गड्ढे में ही मौत हो गई। काफी देर बाद खेत पहुंचे मुंशीलाल के भाई सरवन ने उसे आवाज दी। कोई जवाब न मिलने पर उसे तलाशना शुरू किया तो बोरिंग के गड्ढे में उसका शव पड़ा मिला। परिजन मुंशीलाल की हत्या की भी आशंका जता रहे हैं। सूचना पर पहुंचे मौरावां थानाध्यक्ष आनंद कुमार श्रीवास्तव ने शव को कब्जे में लेकर पोस्टमार्टम के लिए भेज दिया। उन्होंने बताया घटना की तफ्तीश की जा रही है। ब्यूरो